અમદાવાદમાં બ્લૂ વ્હેલ ગેમના લીધે એક યુવાને સાબરમતીમાં ઝંપલાવીને આત્મહત્યા કરી લીધી હતી. ગુજરાતમાં આ પ્રથમ બનાવ હતો. આ બાબતને ગંભીરતાથી લઈને ગુજરાત સરકારે બ્લૂ વ્હેલ ગેમ પર પ્રતિબંધ મૂકી દીધો હતો, તેમ છતાં રાજ્ય સરકારે વધુ પગલા લેતા બ્લૂ વ્હેલ ગેમની લિંક મોકલનાર વિશે માહિતી આપનારને એક લાખનું ઇનામ આપવાની જાહેરાત કરી છે. આ અંગે સરકારે હેલ્પલાઇન નંબર 079-22861917 શરૂ કર્યો છે. મુખ્યમંત્રી વિજય રૂપાણીએ સચિવ અને અને ગૃહ વિભાગને આ અંગે જાહેરનામું બહાર કાઢી ગેમ પર પ્રતિબંધ મુકવા જણાવ્યું હતુ.